**Haas Formula LLC**, mis võistleb nime **Haas F1 Team** all, on USA litsentsiga Vormel 1 konstruktor. Võistkonna asutas 2014. aasta aprillis NASCAR Cupis võistleva Steward-Haas Racingu kaasomanik Gene Haas. Võistkond plaanis debüteerida 2015. aasta hooajal, aga hiljem otsustati debüüt teha hoopis 2016. aasta hooajal. Võistkonna tööd juhib Günther Steiner.

Võistkonna peakontor asub Kannapolises Põhja-Carolina osariigis Ameerika Ühendriikides. Seal asub ka sõsarvõistkond Stewart-Haas Racing, mis osaleb NASCARi sarjades. Võistkonnal on teine peakontor Suurbritannias, mille eesmärgiks on tegeleda autodega Euroopas toimuvate etappide ajal.

Ajalugu
-------

Võistkonna peakontor Kannapolises
### Ettevalmistused

Haasist sai esimene Ameerika päritolu konstruktor, mis tundis reaalset huvi Vormel 1 sarjaga liituda alates aastast 2010, kui ebaõnnestunult üritas liituda US F1. Lisaks sai Haasist esimene Ameerika päritolu võistkond, mis sarjas osalenud alates Haas Lola võistkonnast 1985. ja 1986. aastate hooaegadel. Haas Lola omanik oli endine McLareni juht Teddy Mayer ja Carl Haas, kes ei ole seotud Gene Haasiga.

Pärast Marussia F1 pankrotistumist 2014. aasta hooajal ja oma vara oksjonile panekut ostis Haas nende endise peakontori Banburys ära ja sellest sai Haasi uus peakontor Euroopas.

Olles vabad piirangutest, mis kehtivad testimisele ametlikult liitunud võistkondadele, testis Haas oma esimest autot juba 2015. aasta detsembris, enne ametlikku hooajaeelset testi Barcelonas. Haas lasi oma šassii ehitada Itaalia autotootjal Dallaral, mille jõuallikas tuli Ferrarilt. Endine Jaguari ja Red Bulli tehnikadirektor Günther Steiner sai võistkonna juhiks. Haas kinnitas 2016. aasta jaanuaris, et nende auto on läbinud vajaliku FIA testimise.

### Suhe Ferrariga

Haasi põhjalik koostöö Ferrariga tekitas teiste võistkondade seas vastakaid arvamusi. Konstruktorit kiideti ökonoomse mudeli väljatöötamise eest, mis võimaldaks ka teistel võistkondadel sarjaga konkurentsivõimeliselt liituda. Vastupidi, väiksemad võistkonnad hoopis kritiseerisid teravalt Haasi lähenemist, sest nende silmis on lähedased suhted suurte võistkondadega spordile kahjulikud ning annavad nendele poliitilist jõudu juurde.

2018. aastal sattus võistkond talvisel testimisel uuesti kriitikatule alla, kui nende uus auto meenutas väga Ferrari SF70H, Ferrari 2017. aasta autot. Peamised rivaalid McLaren ja Force India kritiseerisid tihedat Ferrari ja Haasi vahelist koostööd. Kuigi ametlikku kaebust FIAle ükski võistkond ei esitanud, jäi McLareni juht Zak Brown kahtlevale seisukohale.

2021. aasta reeglimuudatuste arutelu käigus 2019. aasta aprillis, palusid Renault ja McLareni võistkonnad uurida Haasi B-võistkonna lähenemist. Vormel 1 sarja motospordi direktor Ross Brawn ütles, et ta kaitseb sellist mudelit, sest see aitaks sarnase eelarvega võistkondadel lihtsamini sarjaga liituda.

### 2016. aasta hooaeg

*Vaata ka: 2016. aasta Vormel 1 hooaeg ja Haas VF-16*
Romain Grosjean sõitmas Haasiga 2016. aasta Malaisia Grand Prix'l.
2016. aasta hooajal olid võistkonna sõitjateks Romain Grosjean ja Esteban Gutiérrez. Võistkonna debüüdil Austraalias lõpetas Grosjean kuuendal kohal, teenides sellega kaheksa punkti. Haasist sai esimene Ameerika konstruktor, mis oma debüüdil punktidel lõpetanud ning üldse esimene uus konstruktor alates Toyotast 2002. aastal. Samas sõidus põrkasid Gutiérrez ja McLareni piloot Fernando Alonso kokku, mis tõi välja punased lipud. Ka järgmisel etapil Bahreinis lõpetas Grosjean suurepärasel viiendal kohal. Ülejäänud hooaeg nii roosiliselt ei läinud ning võistkond lõpetas veel vaid kolmel etapil punktidel. Grosjean tõi kõik 29 punkti ja aasta lõpetati kaheksandal kohal.

### 2017. aasta hooaeg

*Vaata ka: 2017. aasta Vormel 1 hooaeg ja Haas VF-17*
Kevin Magnussen 2017. aasta Mehhiko Grand Prix'l.
2017. aasta hooajaks palgati Grosjeani kõrvale endine McLareni ja Renault sõitja Kevin Magnussen. Hooaja esimesel etapil saavutas võistkond kohe nende ajaloo parima kvalifikatsioonikoha, kui Grosjean oli kuues. Sõidus olid mõlemad autod sunnitud katkestama mehaaniliste probleemide tõttu. Hooaja teisel etapil tõi Magnussen võistkonnale esimesed punktid, lõpetades kaheksandana. Need olid esimesed punktid taanlasele alates 2016. aasta Singapuri Grand Prix'st ja esimesed punktid Haasile alates 2016. aasta USA Grand Prix'st.

Võistkond jätkas aastat edukalt ning Monacos lõpetasid esimest korda mõlemad autod punktidel. Haas lõpetas hooaja teist aastat järjest kaheksandal kohal, kui Renault möödus nendest viimasel etapil.

### 2018. aasta hooaeg

*Vaata ka: 2018. aasta Vormel 1 hooaeg ja Haas VF-18*
Grosjean sõitmas VF-18-ga.
2018. aasta veebruaris tutvustas Haas oma uut autot, VF-18, mida mitmed konkurendid palusid lasta uurida, sest see meenutas väga eelmise aasta Ferrari SF70H-d. Auto oli talvise testi ajal väga tugev ja need esinesid hooaja esimesel etapil Austraalias edukalt, saavutades kvalifikatsioonis viienda ja kuuenda koha. Sõidus hoidsid Grosjean ja Magnussen neljandat ja viiendat kohta, mis oleks neile andnud poole punktidest, mis nad eelmisel hooajal teenisid. Ebaõnnestunud boksipeatused, kus kummalgi autol ei saadud ühte ratast korralikult kinnitatud, sundisid mõlemat katkestama. Võistkond lõpuks kordas sama saavutust hooaja üheksandal etapil Austrias ning samaks etapiks olid nad teeninud rohkem punkte, kui eelmisel hooajal kokku. Singapuris teenis Magnussen võistkonnale nende esimese võistluste kiireima ringi ajaloos. 2018. aasta oli praeguseni võistkonna edukaim hooaeg, lõpetades konstruktorite arvestuses viiendal kohal, teenides peaaegu kaks korda rohkem punkte, kui eelmisel aastal.

### 2019. aasta hooaeg

*Vaata ka: 2019. aasta Vormel 1 hooaeg ja Haas VF-19*
Grosjean sõitmas VF-19-ga 2019. aasta Itaalia Grand Prix'l.
Võistkonna nimisponsoriks sai Rich Energy. See oli üks osa mitmeaastasest sponsorlepingust Suurbritannia energiajookide ettevõtega, mida alguses seostati Force India võistkonna ostmisega. Haas jätkas Grosjeani ja Magnusseniga kolmandat aastat järjest. Võistkonna uus auto selleks hooajaks oli VF-19.

VF-19 näitas tihti kvalifikatsioonis head minekut, aga sõitudes polnud erilist kiirust. Hooaja avaetapil Austraalias sai Magnussen kuuenda koga, mis jäigi võistkonnale terve hooaja parimaks tulemuseks. Haasi hea kiirus kvalifikatsioonis oli Austrias selgelt näha, kui Magnussen alustas viiendalt kohalt, aga lõpetas sõidu alles 19. kohal ning Grosjean 15. kohal. Neli päeva enne juulis toimunud Suurbritannia Grand Prix'd teatas Rich Energy oma Twitteri kasutajal, et sponsorleping Haasiga on tühistatud, viidates võistkonna kehvadele tulemustele. Seda väidet eitasid nii Haas kui ka Rich Energy osanikud ja kinnitati, et tegu on pahatahtliku väärinfo levitamisega. Suurbritannia Grand Prix'l otsustas võistkond eemaldada Grosjeani autolt kõik uuendused ja taastada Austraalias kasutatud auto, et saada aru, millest kehv sõidutempo tingitud võib olla. Katsetus jäi aga lühikeseks, sest võistluse esimesel ringi suutsid Magnussen ja Grosjean omavahel kokku põrgata ja katkestada. Järgmisel etapil Saksamaal jätkati eksperimenti ja sõit lõppes võistkonna kombineeritud parima tulemusega seitsmendal ja kaheksandal kohal.

Võistkonna nimisponsor Rich Energy oli terve hooaja vältel seotud mitme kohtuasjaga, sealhulgas jalgrattatootjaga Whyte Bikes, mille logo Rich Energy plagieeris. Päev pärast septembris toimunud Itaalia Grand Prix'd teatas Rich Energy kohesest sponsorlepingu tühistamisest. Võistkond ei teeninud sellel etapil ühtegi punkti, kui Grosjean lõpetas 16. kohal ja Magnussen katkestas.

Haas lõpetas hooaja oma senise ajaloo väikseima punktisaagiga (28 punkti) üheksandal kohal.

### 2020. aasta hooaeg

*Vaata ka: 2020. aasta Vormel 1 hooaeg ja Haas VF-20*
Grosjean sõitmas VF-20-ga hooajaeelsel testimisel.
Haas jätkas ka sellel hooajal muutmata sõitjatepaariga Grosjeani ja Magnusseni näol.

Haas kogus hooaja jooksul kõigest kolm punkti. Magnussen lõpetas Ungaris üheksandana, aga ajatrahv langetas ta kümnendaks, teenides ühe punkti. Grosjean tõi võistkonnale Eifeli Grand Prix'l üheksanda kohaga kaks punkti juurde ja rohkem võistkond punktikohtadel ei lõpetanud. Aasta lõpuks jäi Haas üheksandale kohale, saades teist aastat järjest vähima arvu punkte ajaloos.

Bahreini Grand Prix esimesel ringil sattus Grosjean suurde avariisse AlphaTauri piloodi Daniil Kvyatiga, mille tagajärjel lendas prantslane suure hooga barjääri kinni. Löök rebis auto pooleks ning see süttis. Grosjean pääses imekombel eluga ja suuremate vigastusteta, saades ainult põletusi oma kätele. Grosjeani sõnul päästis haloseade tema elu. See jäi prantslase viimaseks Vormel 1 etapiks ning teda asendas ülejäänud etappidel Haasi reservsõitja Pietro Fittipaldi.

### 2021. aasta hooaeg

*Vaata ka: 2021. aasta Vormel 1 hooaeg ja Haas VF-21*
Schumacher sõitmas VF-21-ga 2021. aasta Austria Grand Prix'l.
Nii Magnussen kui ka Grosjean lahkusid Haasist pärast 2020. aasta hooaega. Nende asendajateks said venelane Nikita Mazepin, ja 2020. aasta Vormel 2 meister Mick Schumacher, seitsmekordse maailmameistri Michael Schumacheri poeg. Kulude kokkuhoiu eesmärgil otsustas võistkond 2021. aasta auto arendamise peatada ja keskenduda täielikult 2022. aasta hooajale. Võistkonna uueks nimisponsoriks sai Venemaa väetisetootja Uralkali. Ettevõtte üheks peamiseks aktsionäriks on Mazepini isa Dmitri. Uralkali sponsorlus tähendas, et auto värviskeem muutus Venemaa lipu oma sarnaseks. Steiner eitas, et seda sponsorlust kasutatakse Maailma Antidopingu Agentuuri keelust Venemaa sümboolika kasutamise suhtes ümber hiilimiseks. Hooaja esimesel etapil Bahreinis sõitis Mazepin esimesel ringil rajalt välja ja katkestas. Schumacher lõpetas oma debüüdi lõpetanute hulgast viimasel, 16. kohal. Viimasel etapil andis Mazepin positiivse koroonaproovi ning ei startinud põhisõidus. Haas ei leidnud endale asendussõitjat ja starti läks ainult üks auto.

### 2022. aasta hooaeg

*Vaata ka: 2022. aasta Vormel 1 hooaeg ja Haas VF-22*
Pärast Venemaa sissetungi Ukrainasse eemaldas Haas oma autolt kõik vene sponsorid, eesotsas Uralkaliga, ja kõik vene lipu värvid. Viiendal märtsil teatas võistkond, et sponsorleping Uralkaliga on tühistatud ja Mazepiniga lõpetatakse leping. Kevin Magnussen, kes aastatel 2017–2020 sõitis vahel Haasi eest, nimetati võistkonna uueks sõitjaks.

Haasi otsus keskenduda täielikult VF-22 arendamisele läbi 2021. aasta hooaja kandis kohe vilja, kui võistkond oli sarja keskmike hulgas konkurentsivõimeline. Magnussen tõi Haasile juba esimestel etappidel punkte, samas kui Schumacher ei teeninud Bahreinis punkte ja Saudi Araabias pidi põhisõidu vahele jätma. Järgnevad etapid ei olnud nii edukad. Taas oli auto kvalifikatsioonis väga kiire, aga põhisõitudes jäädi pidevalt nullile.

Pärast viieetapilist punktipõuda jõudsid mõlemad autod Suurbritannias punktidele. Magnussen lõpetas kümnendana ja Schumacher sai oma hooaja esimesed punktid kaheksanda kohaga. Hea hoog jätkus ka Austrias, kus Magnussen lõpetas kaheksandana ja Schumacher kuuendana. Pärast kahte head etappi hakkasid Haasi vanad mured uuesti tülitama ja järgneval kolmel etapil punktidele ei jõutud.

Vormel 1 tulemused
------------------

| Aasta | Šassii | Mootor | Rehvid | Sõitja | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Punktid | Koht |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | VF-16 | Ferrari 0611.6 V6 t | **P** |  | AUS | BHR | CHN | RUS | ESP | MON | CAN | EUR | AUT | GBR | HUN | GER | BEL | ITA | SIN | MAL | JPN | USA | MEX | BRA | ABU |  | 29 | 8. |
| Prantsusmaa Romain Grosjean | 6 | 5 | 19 | 8 | Ret | 13 | 14 | 13 | 7 | Ret | 14 | 13 | 13 | 11 | DNS | Ret | 11 | 10 | 20 | DNS | 11 |  |
| Mehhiko Esteban Gutiérrez | Ret | Ret | 14 | 17 | 11 | 11 | 13 | 16 | 11 | 16 | 13 | 11 | 12 | 13 | 11 | Ret | 20 | Ret | 19 | Ret | 12 |  |
| 2017 | VF-17 | Ferrari 0621.6 V6 t | **P** |  | AUS | CHN | BHR | RUS | ESP | MON | CAN | AZE | AUT | GBR | HUN | BEL | ITA | SIN | MAL | JPN | USA | MEX | BRA | ABU |  |  | 47 | 8. |
| Prantsusmaa Romain Grosjean | Ret | 11 | 8 | Ret | 10 | 8 | 10 | 13 | 6 | 13 | Ret | 7 | 15 | 9 | 13 | 9 | 14 | 15 | 15 | 11 |  |  |
| Taani Kevin Magnussen | Ret | 8 | Ret | 13 | 14 | 10 | 12 | 7 | Ret | 12 | 13 | 15 | 11 | Ret | 12 | 8 | 16 | 8 | Ret | 13 |  |  |
| 2018 | VF-18 | Ferrari 062 EVO1.6 V6 t | **P** |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | USA | MEX | BRA | ABU |  | 93 | 5. |
| Prantsusmaa Romain Grosjean | Ret | 13 | 17 | Ret | Ret | 15 | 12 | 11 | 4 | Ret | 6 | 10 | 7 | DSQ | 15 | 11 | 8 | Ret | 16 | 8 | 9 |  |
| Taani Kevin Magnussen | Ret | 5 | 10 | 13 | 6 | 13 | 13 | 6 | 5 | 9 | 11 | 7 | 8 | 16 | 18F | 8 | Ret | DSQ | 15 | 9 | 10 |  |
| 2019 | VF-19 | Ferrari 0641.6 V6 t | **P** |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | MEX | USA | BRA | ABU |  | 28 | 9. |
| Prantsusmaa Romain Grosjean | Ret | Ret | 11 | Ret | 10 | 10 | 14 | 20 | 16 | Ret | 7 | Ret | 13 | 16 | 11 | Ret | 13 | 17 | 15 | 13 | 15 |  |
| Taani Kevin Magnussen | 6 | 13 | 13 | 13 | 7 | 14 | 17 | 17 | 19 | Ret | 8 | 13 | 12 | Ret | 17F | 9 | 15 | 15 | 18dagger | 11 | 14 |  |
| 2020 | VF-20 | Ferrari 0651.6 V6 t | **P** |  | AUT | STY | HUN | GBR | 70A | ESP | BEL | ITA | TUS | RUS | EIF | POR | EMI | TUR | BHR | SKH | ABU |  |  |  |  |  | 3 | 9. |
| Prantsusmaa Romain Grosjean | Ret | 13 | 16 | 16 | 16 | 19 | 15 | 12 | 12 | 17 | 9 | 17 | 14 | Ret | Ret |  |  |  |  |  |  |  |
| Brasiilia Pietro Fittipaldi |  |  |  |  |  |  |  |  |  |  |  |  |  |  |  | 17 | 19 |  |  |  |  |  |
| Taani Kevin Magnussen | Ret | 12 | 10 | Ret | Ret | 15 | 17 | Ret | Ret | 12 | 13 | 16 | Ret | 17dagger | 17 | 15 | 18 |  |  |  |  |  |
| 2021 | VF-21 | Ferrari 065/61.6 V6 t | **P** |  | BHR | EMI | POR | ESP | MON | AZE | FRA | STY | AUT | GBR | HUN | BEL | NED | ITA | RUS | TUR | USA | MXC | SAP | QAT | SAU | ABU | 0 | 10. |
| Venemaa Nikita Mazepin | Ret | 17 | 19 | 19 | 17 | 14 | 20 | 18 | 19 | 17 | Ret | 17 | Ret | Ret | 18 | 20 | 17 | 18 | 17 | 18 | Ret | WD |
| Saksamaa Mick Schumacher | 16 | 16 | 17 | 18 | 18 | 13 | 19 | 16 | 18 | 18 | 12 | 16 | 18 | 15 | Ret | 19 | 16 | Ret | 18 | 16 | Ret | 14 |
| 2022 | VF-22 | Ferrari 066/71.6 V6 t | **P** |  | BHR | SAU | AUS | EMI | MIA | ESP | MON | AZE | CAN | GBR | AUT | FRA | HUN | BEL | NED | ITA | SIN | JPN | USA | MXC | SAP | ABU | 37\* | 8.\* |
| Taani Kevin Magnussen | 5 | 9 | 14 | 98 | 16dagger | 17 | Ret | Ret | 17 | 10 | 87 | Ret | 16 | 16 | 15 | 16 | 12 | 14 | 9 | 17 | RetP 8 | 17 |
| Saksamaa Mick Schumacher | 11 | WD | 13 | 17 | 15 | 14 | Ret | 14 | Ret | 8 | 6 | 15 | 14 | 17 | 13 | 12 | 13 | 17 | 15 | 16 | 13 | 16 |
| Allikad: |

Märkused
* \* – käimasolev hooaeg.
* † – sõitja ei lõpetanud Grand Prix'd, aga sõitis rohkem kui 90% võistlusdistantsist.

Noorteprogramm
--------------

Alates võistkonna loomisest on olnud mitu noort sõitjat, keda võistkond on rahastanud.

### Praegused sõitjad

| Sõitja | Liitus | Praegune sari |
| --- | --- | --- |
| Brasiilia Pietro Fittipaldi | 2019 – | Euroopa Le Mansi sari |

### Endised sõitjad

| Sõitja | Aastad | Osaletud sarjad |
| --- | --- | --- |
| Ameerika Ühendriigid Santino Ferrucci | 2016–2018 | GP3 sari (2016–2017)FIA Vormel 2 maailmameistrivõistlused (2017–2018) |
| India Arjun Maini | 2017–2018 | GP3 sari (2017)FIA Vormel 2 maailmameistrivõistlused (2018) |
| Šveits Louis Delétraz | 2018–2020 | FIA Vormel 2 maailmameistrivõistlused (2018–2020)GT World Challenge Euroopa kestvussõitude karikas (2020) |

Märkused
--------

1. ↑  Nikita Mazepin on venelane, aga võistleb neutraalse sportlasena tähise RAF (*Russian Automobile Federation* – Venemaa autoliit) all, sest Spordi Arbitraažikohus otsustas keelata kõikide venelastel maailmameistrivõistlustel osaleda. Keelu kehtestas Maailma Antidopingu Agentuur vastuseks Venemaa riiklikult toetatud dopinguprogrammile.

Viited
------

1. 1 2  Doolittle, Dave (13. aprill 2014). "Kurt Busch: NASCAR team co-owner Gene Haas 'serious' about F1 team". *Austin American-Statesman*. Cox Media Group, Inc. Originaali arhiivikoopia seisuga 17. aprill 2014.
2. 1 2 3 4  Anderson, Ben (14. aprill 2014). "Gene Haas eyes Dallara chassis tie-up for F1 entry". *Autosport.com*. Haymarket Publication. Vaadatud 30. august 2022.
3. 1 2 3  "2022 FIA Formula One World Championship – Entry List". Fédération Internationale de l'Automobile. 9. veebruar 2022. Vaadatud 30. august 2022.
4. ↑  "Haas retain Pietro Fittipaldi as test and reserve for 2022". *formula1.com*. 9. detsember 2021. Vaadatud 30. august 2022.
5. ↑  "Schumacher to share Ferrari F1 reserve role with Giovinazzi in 2022". Autosport. 22. detsember 2021. Vaadatud 30. august 2022.
6. ↑  "Haas Formula LLC". *opencorporates.com*. Vaadatud 30. august 2022.
7. 1 2  "Uralkali Announced as Haas F1 Team Title Partner". *www.haasf1team.com* (inglise). 4. märts 2021. Vaadatud 31. august 2022.
8. 1 2  "Haas to part ways with Nikita Mazepin 'with immediate effect'". *Formula1.com*. 5. märts 2022. Vaadatud 30. august 2022.
9. ↑  "Haas". StatsF1. Vaadatud 4. aprillil 2022.
10. ↑  "FIA WMSC statement, Marrakech, 11 April 2014". *FIA.com*. Fédération Internationale de l'Automobile. 11. aprill 2014. Vaadatud 30. august 2022.
11. ↑  Noble, Jonathan (6. aprill 2014). "Formula 1 could have two new teams in 2015 – Bernie Ecclestone". *Autosport.com*. Haymarket Publications. Vaadatud 30. august 2022. They will be accepted," he said about the Haas entry. "We have also accepted another team as well.
12. ↑  "Haas confirms debut will be in 2016". *ESPN.com*. ESPN Internet Ventures. 4. juuni 2014. Vaadatud 30. august 2022.
13. ↑  Beer, Matt (24. juuni 2010). "FIA fines and disqualifies US F1". *Autosport.com*. Haymarket Publications. Vaadatud 30. august 2022.
14. ↑  "Haas F1 on schedule for 2016 debut after key acquisitions". *BBC Sport*. BBC. 10. märts 2015. Vaadatud 30. august 2022.
15. ↑  Medland, Chris (3. veebruar 2015). "Haas plans December shakedown". *F1i*. Chris Medland. Vaadatud 30. august 2022.
16. ↑  "Ferrari power unit for Haas F1 Team". *Ferrari*. Ferrari. 3. september 2014.
17. ↑  Medland, Chris (8. jaanuar 2016). "Haas passes FIA crash tests with first car". *F1i*. Chris Medland. Vaadatud 30. august 2022.
18. ↑  "Haas F1's controversial approach divides F1 opinion". *F1 news and updates on web*. 11. aprill 2016. Originaali arhiivikoopia seisuga 12. juuli 2018. Vaadatud 30. august 2022.
19. ↑  "Haas F1 approach "questionable" – Fernley". *Motorsport.com* (inglise). Vaadatud 30. august 2022.
20. 1 2  Straw, Edd; Mitchell, Scott (28. märts 2018). "Force India, McLaren want 'magic' Haas-Ferrari F1 car investigated". *Autosport.com*. Vaadatud 30. august 2022.
21. ↑  "Brawn Looking to Preserve 'Interesting' Haas Model in bid to Attract New Entrants". *thecheckeredflag.co.uk*. 6. aprill 2019. Vaadatud 30. august 2022.
22. ↑  Parkes, Ian (29. september 2015). "Haas Formula 1 team announces Romain Grosjean as first driver". *Autosport*. Vaadatud 31. august 2022.
23. ↑  Elizalde, Pablo (31. oktoober 2015). "Haas F1 announces Gutierrez for 2016". *Motorsport.com*. Motorsport Network, LLC. Vaadatud 31. august 2022.
24. ↑  Whisenant, David (20. märts 2016). "Kannapolis based Haas F1 teams makes history in Australia". *WBTV*. Raycom Media. Vaadatud 31. august 2022.
25. ↑  Lines, Chris (20. märts 2016). "Alonso flips car after dramatic collision at Australian GP". *Associated Press*. AP News. Associated Press. Originaali arhiivikoopia seisuga 19. aprill 2016. Vaadatud 31. august 2022.
26. ↑  "Haas F1 Team Secures 2017 Driver Lineup by Signing Kevin Magnussen to Join Romain Grosjean". Haas F1 Team. 11. november 2016. Vaadatud 31. august 2022.
27. ↑  "Haas F1 suffers through miserable F1 Australian Grand Prix". *Autoweek*. Vaadatud 31. august 2022.
28. ↑  "Winning Formula – Guenther Steiner & The Haas F1 Project | Mobil 1 The Grid". *Mobil 1 The Grid*. Vaadatud 31. august 2022.
29. ↑  "Sauber can't understand Magnussen Australian GP no penalty decision". *www.autosport.com*. Vaadatud 31. august 2022.
30. ↑  "2016 Formula 1 United States Grand Prix – Race Result". *Formula1.com*. Formula One World Championship Ltd. 23. oktoober 2016. Vaadatud 31. august 2022.
31. ↑  "2016 Formula 1 Singapore Airlines Singapore Grand Prix – Race Result". *Formula1.com*. Formula One World Championship Ltd. 18. september 2016. Vaadatud 31. august 2022.
32. ↑  "Results". *Formula1.com*. Vaadatud 31. august 2022.
33. ↑  Bonkowski, Jerry (14. veebruar 2018). "Haas F1 team unveils 2018 Formula One livery, the third-generation VF-18". NBC Sports. Originaali arhiivikoopia seisuga 18. juuni 2018. Vaadatud 31. august 2022.
34. ↑  "Results". *Formula1.com*. Vaadatud 31. august 2022.
35. ↑  "Haas - Fastest laps". *www.statsf1.com* (inglise). Vaadatud 31. august 2022.
36. ↑  "Haas sign Rich Energy deal". *Sky Sports* (inglise). Vaadatud 31. august 2022.
37. ↑  "F1 2019 calendar: Race schedule, driver line-ups and Test dates". *Sky Sports* (inglise). Vaadatud 31. august 2022.
38. ↑  "Rich Energy says Haas F1 deal terminated, citing "poor performance"". *Autosport*.
39. ↑  Khorounzhiy, Valentin. "Rich Energy shareholders say "rogue" individual behind Haas F1 tweet". *Autosport.com*.
40. ↑  "Haas continues new vs old car spec experiment for German Grand Prix". *motorsport.tech*. 22. juuli 2019. Vaadatud 31. august 2022.
41. ↑  The High Court, London, UK
42. ↑  "Haas part ways with title sponsors". *Formula1*. 9. september 2019. Vaadatud 31. august 2022.
43. ↑  Khorounzhiy, Valentin (19. september 2019). "Grosjean keeps Haas F1 seat for 2020". *motorsport.com*. Motorsport Network. Vaadatud 31. august 2022.
44. ↑  "Kevin Magnussen praises 'amazing call' from Haas that helped him to first point of 2020". *formula1.com*. 19. juuli 2020. Vaadatud 31. august 2022.
45. ↑  van Osten, Phillip (12. oktoober 2020). "Grosjean happy with maiden points and no 'broken finger'". *F1i.com*. Vaadatud 31. august 2022.
46. ↑  "Grosjean and Magnussen announce they are to leave Haas at the end of 2020". *Formula1.com*. 22. oktoober 2020. Vaadatud 31. august 2022.
47. ↑  "Haas sign F2 racer Nikita Mazepin for 2021 on multi-year deal". Liberty Media. 1. detsember 2020.
48. ↑  "Mick Schumacher confirmed at Haas for 2021". *Formula One*. 2. detsember 2020. Vaadatud 31. august 2022.
49. ↑  "Haas claims Russian flag car livery not a result of WADA ruling".
50. ↑  "Haas adopts Russian livery with Uralkali title sponsorship". *RACER* (Ameerika inglise). 4. märts 2021. Vaadatud 31. august 2022.
51. ↑  "Kevin Magnussen to make sensational F1 return with Haas in 2022". *Formula1.com*. 9. märts 2022. Vaadatud 31. august 2022.
52. ↑  Luke Smith (5. veebruar 2021). "Mazepin set to race under neutral flag after CAS ruling extends to F1". *motorsport.com*. Vaadatud 31. august 2022.
53. ↑  "Haas – Grands Prix started". StatsF1. Vaadatud 14. veebruar 2022.
54. ↑  "NEWS: Pietro Fittipaldi Confirmed as Haas F1 Team 2019 Test Driver". 9. november 2018.
55. ↑  Larson, Mike (10. märts 2016). "Haas F1 signs American development driver". *Autoweek*. Vaadatud 31. august 2022.
56. ↑  Barretto, Lawrence (22. detsember 2016). "Haas F1 team will keep Santino Ferrucci as development driver in 2017". *Autosport*. Vaadatud 31. august 2022.
57. ↑  Edmondson, Laurence (28. märts 2018). "Haas retains Santino Ferrucci as development driver". *ESPN*. Vaadatud 31. august 2022.
58. ↑  "Haas sign Indian racer Arjun Maini". *Formula1.com*. Vaadatud 31. august 2022.
59. ↑  "Maini to continue in Haas development role". *Formula1.com*. Vaadatud 31. august 2022.
60. ↑  "Deletraz confirmed for first F1 test with Haas". *Crash* (inglise). 1. november 2018. Vaadatud 31. august 2022.
61. ↑  Jack Benyon. "Louis Deletraz gets Haas Formula 1 team simulator role". *Autosport*. Vaadatud 31. august 2022.